Pak Inbi
dél-koreai professzionális golfozó. 2013-ban és 2014-ben a világranglista első helyén állt, 2015-ben a második helyen Lydia Ko mögött. A 2016. évi nyári olimpiai játékokon 116 év után a sportág első női olimpiai bajnoka lett.

Élete és pályafutása
Szöulban született, tízévesen kezdett érdeklődni a sport iránt, amikor látta a televízióban  győzelmét a US Women's Openen 1998-ban. Ezt követően még általános iskolásként több junior versenyt nyert, részt vett az állami golfjátékos-képző programban, majd megnyerte a középiskolásoknak rendezett országos versenyt. 2001-ben édesanyjával az Egyesült Államokba költözött, hogy ott eddzen. 14 évesen megnyerte a U.S. Junior Amateur Championship versenyt, 17 évesen indult a Futures Touron, ahol harmadik lett és megszerezte az indulás jogát az LPGA Touron. 2008-ban ő lett a US Women's Open legfiatalabb győztese.

2015-ben egymás után harmadszorra nyerte meg a Women's PGA Championship versenyt, ami korábban csak Annika Sörenstamnak sikerült.

2016-ban  történelmet írt, amikor 28 évesen, a legfiatalabb játékosként került be a női golfhírességek csarnokába (LPGA Hall Of Fame).

Jelentősebb győzelmei

Források

1988-ban született személyek
Olimpiai bajnokok (2016)
Dél-koreai olimpiai bajnokok
Golf
Olimpiai bajnokok (golf)
Élő személyek
Koreai nők